Қазақстанда дәрі-дәрмекті бір адамға бірнеше қораптан ғана сататын шектеу енгізіледі
"Қазақстанда дәрі-дәрмекті бір адамға бірнеше қораптан ғана сататын шектеу енгізіледі" | "https://abai.kz/post/115733"
TITLE: Қазақстанда дәрі-дәрмекті бір адамға бірнеше қораптан ғана сататын шектеу енгізіледі
URL: https://abai.kz/post/115733
META: "Қазақстанда дәрі-дәрмекті бір адамға бірнеше қораптан ғана сататын шектеу енгізіледі" | "https://abai.kz/post/115733"
DATE: 02.07.2020
AUTHOR(s): Abai.kz
TOTAL WORDS: 136
TEXT: ҚР Денсаулық сақтау вице-министрі Людмила Бюрабекова кей дәрі-дәрмекті бір адамға бірнеше қораптан ғана сататын шектеу енгізетінін мәлімдеді. Оның айтуынша, қазақстандықтар пандемияға байланысты 138,8 млн теңгеге дәрі-дәрмек сатып алған. “Бірнеше өңір дәрі-дәрмекті сатуда шектеу енгізіп үлгерді, басқалары да түрлі желілер ассоциациясымен  бір адамға екі-үш қораптан артық бермеу туралы меморандум жасаспақ. Себебі бір емдеу курсына осынша ғана препорат кетеді.  Олардың сақтау мерзімі, сақталу жағдайы бар. Сондықтан дәрі-дәрмектер үйде пайдаға аспай қалып қоймас үшін осындай шаралар жасамақ”, –дейді Бюрабекова. Вице-министр аурудың үйде емделуге болатын жеңіл және орташа түрінде тегін дәрі алуға болады дейді. “Антибактериалды терапия қажет болатын жағдайда бізде тегін дәрі-дәрмекпен қамтамасыз ету қарастырылған. Рецепт электронды түрде беріледі. Барлық емханалар қазір дәрі-дәрмекті өз дәріханалары арқылы тегін таратып жатыр және көптеген аймақтарда дәріні пациенттің үйіне дейін жеткізіп беру қарастырылған”, –деді ол. Сондай-ақ, Бюрабекова халықты дәрігердің кеңесінсіз өздігінен емделмеуге шақырды. Abai.kz
